REPUBLIKA HRVATSKA

DUBROVAČKO-NERETVANSKA ŽUPANIJA

**Osnovna škola „Ante Curać-Pinjac“**

 **20275 Žrnovo**

OIB:89253639727

Klasa: 602-04/2025-01/150

Urbroj: 20117-150-1-25-1

Žrnovo, 23.04.2025.

Na temelju članka 14.,15. i 16. pravilnika o Proračunskom računovodstvu i računskom planu („Narodne novine“, broj 158/23 i 154/24) i članka 72. Statuta Osnovne škole Ante Curać-Pinjac, ravnatelj Ivan Fabris, prof. donosi

**ODLUKU**

**o razvrstavanju dugotrajne nefinancijske imovine u proizvedenu dugotrajnu nefinancijsku imovinu ili sitan inventar i o jednokratnom ispravku vrijednosti**

Članak 1.

 Dugotrajna nefinancijska imovina je imovina čiji je vijek uporabe duži od godine dana i koja duže od jedne godine zadržava isti pojavni oblik , a obuhvaća neproizvedenu i proizvedenu dugotrajnu imovinu. Proizvedena dugotrajna nefinancijska imovina čiji je pojedinačni trošak nabave niži od 500,00 eura može se otpisati jednokratno, stavljanjem u upotrebu uz obvezu pojedinačnog ili skupnog praćenja u korisnom vijeku upotrebe. Predmeti iste vrste dugotrajne nefinancijske imovine razvrstavaju se u istu skupinu računa.

 Dugotrajna imovina se, i nakon što je u cijelosti otpisana, zadržava u evidenciji i iskazuje u bilanci do trenutka prodaje , darovanja, drugog načina otuđenja ili uništenja.

 Imovina koja ima vijek trajanja duži od godinu dana i pojedinačnu nabavnu vrijednost veću od 500,00 eura, evidentirat će se u dugotrajnu imovinu te će se vrijednost imovine ispravljati po prosječnim godišnjim stopama ispravka vrijednosti linearnom metodom.

Članak 2.

 Kratkotrajna nefinancijska imovina je imovina namijenjena obavljanju djelatnosti ili daljnjoj prodaji kojoj je rok trajanja kraći od godinu dana i otpisuje se jednokratno stavljanjem u upotrebu.

Članak 3.

Sitan inventar i autogume su predmeti proizvedene nefinancijske imovine male vrijednosti (pojedinačna nabavna vrijednost manja od 500,00 eura), a koji se ne utroše jednokratnom upotrebom u procesu poslovanja i koji se otpisuju jednokratno stavljanjem u upotrebu ili kalkulativno razmjerno trošenju.

Sitan inventar i autogume u upotrebi zadržavaju se u evidenciji i iskazuju u bilanci do trenutka prodaje, darovanja, drugog načina otuđenja ili uništenja .

Članak 4.

 Dio imovine čiji je vijek trajanja duži od godine dana, a nabavna vrijednost manja od 500,00 eura evidentirat će se u dugotrajnu imovinu ukoliko se radi o sljedećoj imovini:

* Računala i komunikacijska oprema (printer, faks, kalkulator, skener, monitor, swich, modem, router, preklopnik, vanjski disk, korvertor, memorijska kartica, UPS, tablet, diktafon, mikrofon, projektori, kamere i snimači, projekcijsko platno i školske ploče, telefon, fotoaparat i mobiteli i sl.)
* Uredska oprema i namještaj (ormar, stol, stolica, ploča, ljestve i sl.)
* Ostala oprema (tepisi, usisavači, podne grijalice i sl.)

Članak 5.

Računovodstvo se zadužuje za provođenje ove odluke.

Članak 7.

Odluka stupa na snagu danom donošenja, a objavit će se na internetskoj stranici škole.

 Ravnatelj

 Ivan Fabris prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_